Libor Ebringer

Prof. RNDr. Libor Ebringer, DrSc. (* 3. február 1931, Bratislava – † 11. máj 2015, Bratislava) bol popredný slovenský mikrobiológ a pedagóg.
 
Medzi rokmi 19921998 bol predsedom Československé společnosti mikrobiologické.. Jeho hlavnou špecializáciou bol výskum symbiotických vzťahov medzi mikroorganizmami a makroorganizmom.
Najcennejšie sú jeho originálne práce o nových účinkoch antibakteriálnych antibiotík na semiautonomné bunkové organely (chloroplasty a mitochondrie) a stanovenie korelácií v mechanizmoch ich účinkov na baktérie a plastidy. Tento poznatok je považovaný za významný doklad o baktériovom pôvode chloroplastov a mitochondrií, čo ho nasmerovalo aj k štúdiu rôznych evolučných otázok. Za objav tohto fenoménu sa stal nositeľom diplomu na československý objav. Pomocou tejto a ďalších metód dokázal zdravotné riziko vyplývajúce z aplikácie 5-nitro-2-furylakrylovej kyseliny v potravinárstve. Uvedená geneticky aktívna a zdravotne riziková látka sa používala najmä na stabilizáciu vín od roku 1975 napriek tomu, že svetová veda už zaraďovala nitrofurány medzi potenciálne karcinogény. Aj vďaka výdatnej pomoci jeho študentov sa túto biohazardnú látku po určitom „zápolení” podarilo zakázať . 
V rokoch 19901992 introdukoval na Slovensko problematiku probiotík, z tejto oblasti je držiteľom dvoch patentov a autorom prvého slovenského probiotického preparátu Enterococcus forte + selén (vyrábal IVAX Pharmaceuticals). Zaviedol tiež originálnu výrobu prvých napolitánových tyčiniek s aktívnymi probiotickými baktériami s obchodným názvom Dr. Ebi (vyrábal IDC Holding - Pečivárne Sereď ). Od roku 2002 sa venoval najmä probiotickým vlastnostiam tradičnej bryndze, o ktorej dokázal, že sa vyznačuje vzácnymi zdravotne prospešnými vlastnosťami. Ebringer je považovaný za vášnivého propagátora pôvodnej, salašníckej bryndze a zdravotného významu mlieka a mliečnych produktov.

Ocenenia 
zoznam nie je úplný
 Zlatá medaila Prif UK Bratislava, 1991,
 Zlatá medaila UK, Bratislava, 1991,
 Čestný člen Slovenskej farmaceutickej spoločnosti, Bratislava, 1993,
 Zlatá čestná plaketa SAV za zásluhy v biologických vedách, 1996,
 Strieborná medaila za rozvoj Farm. fakulty UK, 1996,
 Galenova strieborná medaila Farm. fakulty UK, 2012 ,
 Patočkova medaila Čsl. spol. mikrobiologickej, 2009 ,
 Weberova medaila, 2009 ,
 Cena primátora hlavného mesta Slovenskej republiky Bratislavy roku 2011 -  za celoživotné dielo 
 Rad Ľudovíta Štúra II. triedy za šírenie dobrého mena Slovenskej republiky v zahraničí, zásluhy v oblasti mikrobiológie a genetickej toxikológie, 2012

Tvorba

Literatúra 
zoznam nie je úplný
 Z prvého študijného pobytu v zahraničí napísal populárne-vedecký cestopis „Brazília – zem neznáma?“(vyd.SAV,1967),
 Na základe výzvy z Walter Reed Army Institute for Medical Research vo Washingtone napísal monografiu „The Effects of Drugs on Chloroplasts“ p.p. (vydal Springer-Verlag, 1978),
 Okrem  monografie Cell Origins and the Evolutions v spoluautorstve s J. Krajčovičom (pp. 1 – 321, vydavateľstvo SAV 1994) a niekoľkých monografií a nosných článkov s evolučnou problematikou vydaných v zahraničí doteraz uverejnil takmer 200 článkov v odborných karentovaných časopisoch, ktoré boli citované prevažne v zahraničí 1000 krát,

 Libor Ebringer: Ľudia a mikróby, Mladé letá, 1962,  ,
 Libor Ebringer: Brazília - zem neznáma?, Vydavateľstvo Slovenskej akadémie vied,  Bratislava, 1967, 1. vydanie, 
 Libor Ebringer: Are plastids derived from prokaryotic microorganisms? Action of antibiotics on chloroplasts of Euglena gracilis. J. Gen. Microbiol. 1972,71, 35-52,
 Libor Ebringer: Effect of drugs on chloroplasts. In: Progress in Molecular and Subcellular Biology. vol.6., Springer Verlag, 1978, pp. 271-350.,
 Libor Ebringer, Juraj Krajčovič: Cell Origin and Evolution, Veda, Bratislava, 1994, 
 Anna Belicová , M. Seman , V. Milata, D. Ilavský, Libor Ebringer: Biological Activity of New Aza Analogues of Quinolones, Folia Microbiol., 1997 ,
 Libor Ebringer, Ctirad John, Jiří Matějů, Vladimír Vinter: Kapitoly z historie československé mikrobiologie, Praha, Československá společnost mikrobiologická - Pražské nakl. Jiřího Poláčka PLUTO, 1998,   ,
 Libor Ebringer, Ctirad John: Kapitoly z histórie československej mikrobilógie 2, Československá spoločnosť mikrobiologická, 2002, ISBN 80-968712-8-5 , 
 Matej Vesteg, Juraj Krajčovič, Libor Ebringer: On the origin of eukaryotic cells and their endomembranes, Rivista di biologia, 2006 ,
 Anna Belicová, L. Krizková, Juraj Krajčovič, D. Jurkovič, M. Sojka, Libor Ebringer, R. Dusinský: Antimicrobial susceptibility of Enterococcus species isolated from Slovak Bryndza cheese, Folia microbiologica 2007 , 
 M. Laurencík, P. Sulo, E. Sláviková, E. Piecková, M. Seman, Libor Ebringer: The diversity of eukaryotic microbiota in the traditional Slovak sheep cheese--bryndza, International journal of food microbiology, 2008 ,

Články 
 Dostali ocenenie za falošnú bryndzu, Hospodárske noviny, článok sa venuje ocenením Slovak gold za pasterizovanú bryndzu
 Ovčie mlieko a bryndza, Bedeker zdravia, 
 Srvátka a žinčica, Bedeker zdravia, 
 Piť či nepiť surové mlieko, Bedeker zdravia, spoluator: Ladislav Soják 
 Mlieko a rakovina, Bedeker zdravia, 
 Význam mlieka a tuku pre zdravie, Bedeker zdravia, 
 Môžeme považovať každý jogurt za probiotický? ,
 Piť či nepiť surové mlieko?, SME, 20. 7. 2006 
 Probiotické potraviny na Slovensku, Helios č. 2/2007  
 Mlieko ako multifunkčná potravina, Interná medicína č. 7/2007 
 Jedzte bryndzu, budete zdravší, Karloveské noviny júl/2008 
 Pochúťka, čo lieči - Smutná realita: Väčšina bryndze v obchodnej sieti je podvod, Extraplus September/2008 
 Mlieko a bryndza, 13. december 2008,
 Význam mlieka a tuku pre zdravie, Bedeker zdravia, 2009 
 Možnosti využitia probiotík v prevencii a terapii alergických chorôb, spoluator:Miroslav Ferenčík, Alergie číslo X, 200X
 Bryndza je najlepší patent prírody, Pravda, 20.03.2011  rozhovor s mikrobilógom Liborom Ebringerom, redaktor: Jozef Sedlák 
 Libor Ebringer: „Víno bolo za komunistov moc“, veda.sme.sk, 12.3.2012  rozsiahlejši rozhovor, redaktor: Tomáš Prokopčák,

Rozhlas a televízia 
 Poradíme vám - Pasterizovaná a nepasterizovaná bryndza rozhovor s profesorom Liborom Ebringerom, redaktorka: Eva Gergelyová
 Probiotické jogurty: viete ich rozoznať? - Hosť: prof. RNDr. Libor Ebringer, DrSc., z Ústavu bunkovej biológie PRIF UK, 03. 10. 2008, TV Markíza

Referencie

Externé odkazy 
 Sila žinčice v boji za zdravie - Karloveské noviny 8/2009 pdf
 Richtár Karlovej Vsi má nové výsledky výskumu - Prof. Ebringer: „Jedzte bryndzu, budete zdravší“ - Karloveské noviny 6/2008 pdf

Osobnosti z Bratislavy
Absolventi Prírodovedeckej fakulty Univerzity Komenského
Slovenskí univerzitní profesori
Slovenskí mikrobiológovia
Slovenskí autori náučnej literatúry
Slovenskí publicisti
Držitelia Radu Ľudovíta Štúra II. triedy